Osnovna škola Eugena Kvaternika

Velika Gorica, Školska 4.

Velika Gorica, 10.09.2021.

**Javni poziv za prijavu kandidata za izvršavanje poslova pomoćnika u nastavi**

U okviru projekta „Svako dijete ima pravo na obrazovanje“ koji je prijavljen na Natječaj Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza II., financiranom iz Europskog socijalnog fonda, Operativnog programa Učinkoviti ljudski potencijali 2014. – 2022. objavljuje se Javni poziv za prijavu kandidata za izvršavanje poslova pomoćnika u nastavi.

**I.**  
• Broj traženih osoba: 1  
• Mjesto rada: osnovna škola Eugena Kvaternika  
• Radno vrijeme: nepuno radno vrijeme – 30 sati tjedno  
• Prijevoz na rad: djelomično  
• Vrsta ugovora: ugovor o radu na određeno vrijeme najduže do 30.lipnja 2021.

**II. UVJETI:**• najmanje završena četverogodišnja srednja škola,  
• nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi  
Prednost će imati osobe sa:  
• iskustvom u radu na poslovima pomoćnika u nastavi u školama koje se dokazuje potvrdom škole o uspješnom obavljanju poslova pomoćnika u nastavi.

**III. OPIS POSLOVA**Osnovna je zadaća pomoćnika u nastavi pružanje neposredne podrške i pomoći učenicima s teškoćama u razvoju sa ciljem olakšavanja njihovog obrazovnog procesa i socijalizacije.

**IV**.

Odabir osobe koje će izvršavati poslove pomoćnika u nastavi izvršit će Školski tim.

**V**.

S odabranim pomoćnikom u nastavi sklopit će se ugovor o radu na određeno, nepuno radno vrijeme kojim će se definirati međusobna prava i obaveze.

**VI.**

Uz prijavu na javni poziv, kandidati za pomoćnike dužni su priložiti:  
• životopis,  
• dokaz o stručnoj spremi (neovjerena preslika),  
• dokaz o hrvatskom državljanstvu (neovjerena preslika osobne iskaznice ili domovnice),  
• dokaz o prebivalištu (neovjerena preslika osobne iskaznice ili uvjerenja o prebivalištu)  
• dokaz da se ne vodi kazneni i istražni postupak (neovjerena preslika uvjerenja o nekažnjavanju – ne starije od 3 mjeseca).  
Škola zadržava pravo uvida u originale dokumenata.  
**VII.**

Prijave se podnose poštom ili predaju osobno na sljedeću adresu:

Osnovna škola Eugena Kvaternika

Školska 4.

10410 Velika Gorica

s napomenom „Prijava za pomoćnika u nastavi“.

Rok za podnošenje prijava je 17. rujna 2021.

Nepotpune i nepravodobne prijave neće se razmatrati.

Za sve informacije možete se obratiti na broj telefona: 01/ 6227-238 ; 01/ 6221334

Ravnateljica škole: Monika Brleković

Zamjenica ravnateljice: Melita Delić